
# Инвалидларның кайнар 10 көне онлайн форматта узачак

БМО Генераль Ассамблеясе карары нигезендә 1992 елның 3 декабре Халыкара инвалидлар көне буларак билгеләп үтелә. Казанда шушы датага багышлап 1-10 декабрь көннәрендә Инвалидлар ункөнлеге уза.

Шәһәр Башкарма комитетының мәдәният идарәсе җитәкчесе Азат Абзалов “эшлекле дүшәмбе” киңәшмәсендә быел мәдәни-күңел ачу чараларының онлайн рәвештә генә оештырылачагын әйтте. Ни кызганыч, санитар-эпидемия вазгыяте программага үзгәрешләр кертте.

Мэр Илсур Метшин да онлайн алымны хуплады.

*– Мәдәни чараларны онлайн рәвештә үткәрү үзен тулысынча аклый. Зур аудитория халык җыеп, сәламәтлеккә куркыныч тудырырга ярамый бүген, *– диде **мэр Илсур Метшин.**

Азат Абзалов таныштырганча, балалар һәм яшьләр өчен китап клубында әдәби әсәрләр уку, онлайн-викторина, “Что? Где? Когда?” турниры, музыкаль кичәләр, осталык дәресләре, бәйгеләр оештырылачак.

“Кулга-кул тотынышыйк, дуслар!” (“Возьмемся за руки, друзья!”) физик мөмкинлекләре чикле кешеләрнең республика сәнгать фестивале дә видеоформатта уза.

*– Фестиваль башкаланың Совет районында барлыкка килгән иде. Ул 13 ел дәвамында республика дәрәҗәсенә күтәрелде,* – диде** Азат Абзалов.**

Фестивальдә катнашу өчен** 8 (843) 272-42-43 **телефоны аша оештыру комитетына мөрәҗәгать итәргә кирәк. Декабрь ахырында Сәетгалиев исемендәге мәдәният сараенда гала-концерт яздырыла. Гала-концерт фестивальнең социаль челтәрләрендә күрсәтеләчәк.


Дамир Бәдриев

Следите за самым важным и интересным в Telegram-каналеТатмедиа

## Нет комментариев
Инвалидларның кайнар 10 көне онлайн форматта узачак